ดะโต๊ะมั่นใจ CIMBมาเลย์เข้าตลาดมิ.ย.
&nbsp;
19 ส.ค. 2554

โพสต์ทูเดย์ — กลุ่มซีไอเอ็มบี คาดขายหุ้นไอพีโอเข้าตลาดหุ้นไทย มิ.ย.นี้ ไม่หวั่นการเมืองกระทบ
ดะโต๊ะ ศรี นาเซียร์ ราซัค ประธานบริหารกลุ่มซีไอเอ็มบี เปิดเผยว่า กลุ่มซีไอเอ็มบีจะขายหุ้นและจดทะเบียนในตลาดหุ้นไทยเป็นแห่งที่สอง (ดูโอลิสติง) ภายในเดือนมิ.ย. 2553 ขณะนี้รองบการเงินไตรมาสแรกของกลุ่มซีไอเอ็มบีออกมาก่อน
“เรามองการลงทุนในไทยเป็นการลงทุนระยะยาว ซึ่งถ้าจดทะเบียนในตลาดหุ้นไทยได้ จะเป็นทางเลือกให้นักลงทุนในการแสวงหาประโยชน์ได้จากทั้งสองตลาด” ดะโต๊ะ ศรีนาเซียร์ ราซัค กล่าว 
รายงานข่าวแจ้งว่า ขณะนี้กลุ่มซีไอเอ็มบียังไม่ได้ยื่นไฟลิงต่อก.ล.ต.อย่างเป็นทางการ 
ด้านนายสุภัค ศิวะรักษ์ กรรมการผู้จัดการใหญ่ และประธานเจ้าหน้าที่บริหาร ธนาคารซีไอเอ็มบีไทย (CIMBT) กล่าวว่า หุ้นกลุ่มซีไอเอ็มบีไทยน่าจะได้รับความสนใจจากนักลงทุนไทย ซึ่งราคาหุ้นซีไอเอ็มบีในตลาดมาเลเซียอยู่ที่ 14 ริงกิต หรือราว 140 บาท ซึ่งสะท้อนความแข็งแกร่งของธนาคาร 
สำหรับกลุ่มซีไอเอ็มบีเป็นธนาคารชั้นนำของภูมิภาค ถือเป็นบริษัทแรกที่เข้าตลาดหุ้นไทย และมีมูลค่าหลักทรัพย์สูงสุดติดหนึ่งใน3 ใกล้เคียงกับบริษัท ปตท.สผ. (PTTEP)